Talna Ditoy Daga—Kasano a Mapasamak?
Sungbat ti Biblia
Dumtengto ti talna ditoy daga, saan a babaen ti panangikagumaan dagiti tattao, no di ket babaen ti Pagarian ti Dios, ti nailangitan a gobierno nga iturturayan ni Kristo Jesus. Kitaem no ania ti isursuro ti Biblia maipapan iti daytoy a naisangsangayan a namnama.
Ti Dios “
pagsardengenna dagiti gubat agingga iti ungto ti daga,” a tungpalenna ti karina a mangyeg iti ‘
talna ditoy daga kadagiti tattao a pakaragsakanna!’—Salmo 46:9; Lucas 2:14, Ti Baro a Naimbag a Damag Biblia.
Ti Pagarian ti Dios ket agturayto manipud langit ket iturayanna ti intero a daga. (Daniel 7:14) Kas sangalubongan a gobierno, ikkatennanto ti nasionalismo, a pakaigapuan ti panagbibinnusor.
Ni Jesus, ti Agturay iti Pagarian ti Dios, ket maawagan iti “
Prinsipe ti Kappia,” isu a siguraduennanto a ti “
kappia awanto ti ngudona.”—Isaias 9:6, 7.
Dagiti tattao a determinado nga agtultuloy a makidangadang ket saan a mapalubosan nga agbiag iti sidong ti Pagarian, yantangay “
ti asinoman a mangay-ayat iti kinaranggas pudno unay a guraen ti kararua [ti Dios].”—Salmo 11:5; Proverbio 2:22.
Isursuro ti Dios kadagiti iturayanna no kasano ti agbiag a sitatalna. Maipapan kadagiti resulta daytoy nga instruksion, kuna ti Biblia: “
Pitpitendanto dagiti kampilanda a pagbalinen a subsob ti arado ken dagiti pikada a pagbalinen a pangarbas a getgetteng. Ti nasion saanto a mangitag-ay iti kampilan maibusor iti nasion, saandanto met a sursuruenen ti pannakigubat.”—Isaias 2:3, 4.
Minilionen a Saksi ni Jehova iti intero a lubong ti agsursuro iti Dios no kasano ti agbalin a mannakikappia. (Mateo 5:9) Nupay agduduma ti pulimi ken agnanaedkami iti nasurok a 230 a pagilian, saanmi a kayat ti makigubat kadagiti padami a tao.
Agsursuro ita dagiti Saksi ni Jehova no kasano ti agbalin a mannakikappia
Ammuem ti Ad-adu Pay
Ania ti Naimbag a Damag?
Ammuem no ania ti damag manipud iti Dios, apay a nakapatpateg a maipakaammo dayta, ken no ania ti aramidentayo.
Talna Ditoy Daga Kamaudiananna!
Ti laeng Namarsua kadatayo ti makasolbar kadagiti problema ti sangatauan, agraman ti terorismo. Kasanotay a masierto nga aramidennanto dayta?
Ania a Kita ti Tattao Dagiti Saksi ni Jehova?
Mano ti am-ammom a Saksi ni Jehova? Ania a talaga ti ammom maipapan kadakami?
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn